Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A közösségi vámjog végrehajtásáról szóló 2003. évi CXXVI. törvény végrehajtási rendelete tervezetének véleményezése során a rendeletalkotásra felhatalmazást adó törvény mellett az adatkezeléssel összefüggõ közösségi vámszabályok is figyelembe veendõk. (458/J/2004)
Paragraph Index: 656

A közösségi vámjog végrehajtásáról szóló 2003. évi CXXVI. törvény végrehajtási rendelete tervezetének véleményezése során a rendeletalkotásra felhatalmazást adó törvény mellett az adatkezeléssel összefüggõ közösségi vámszabályok is figyelembe veendõk. (458/J/2004) Az Igazságügyi Minisztérium együttmûködésre kérte fel az adatvédelmi biztost a közbeszerzésekrõl szóló 2003. évi CXXIX. törvény jogharmonizációs célú felülvizsgálatához és módosításának elõkészítéséhez. (1833/J/2004) A gyorsuló tudományos-technikai fejlõdés egyre gyakrabban támaszt sajátos jogi szabályozási igényt. A technika, elsõsorban az informatika fejlõdése a kedvezõ hatások mellett számos kockázattal, kihívással is jár. Az információs rendszerek tervezésekor figyelembe kell venni, hogy az ember nem pusztán adatalany, hanem emberi méltósággal és magánélettel rendelkezõ lény. Az információs önrendelkezési jog tiszteletben tartása a magánélet és az emberi méltóság védelmét is szolgálja. Az Oktatási Minisztérium közigazgatási államtitkára arról tájékoztatta az adatvédelmi biztost, hogy a közeljövõben várható a diákigazolványokon elhelyezett adatchipek használatba vétele, és egyeztetést javasolt ezzel kapcsolatban. A diákigazolványok elektronikus adattárolójával kapcsolatban az elõzõ adatvédelmi biztos már 1999-ben, a diákigazolványról szóló kormányrendelet véleményezésekor megfelelõ szabályozást sürgetett, amelynek a minisztérium azóta részben eleget is tett. Az úgynevezett chipkártya vagy más néven intelligens kártya a civil szférában már régóta elterjedt, azonban állami szerv által kibocsátott, elektronikus adattárolóval ellátott, személyazonosság igazolására alkalmas hatósági igazolvány alkalmazásba vé- 2005/87/II. szám tele új fejlemény. Az elektronikus adattárolóval ellátott hatósági igazolvány számos sajátos szabályozási igényt támaszt. A chipkártyás megoldás például lehetõvé teszi, hogy egy kártyán akár több, logikailag részben vagy teljesen elválasztott tartományt alakítsanak ki, ami a hozzáférési jogosultságok differenciált meghatározását teszi szükségessé. Az elektronikus adatok közvetlenül, érzékszervi úton nem megismerhetõk, ezért különösen fontos olyan szabályok megalkotása, amelyek garantálják, hogy a kártyabirtokos bármikor, egyszerûen hozzáférhessen a chipkártyán tárolt személyes adataihoz. Alapos megfontolást igényel olyan szabályozási környezet kialakítása, amely megakadályozza, hogy a chipkártya által lehetõvé tett egyszerû, tömeges azonosítási lehetõség az osztott információs rendszerek követelményével ellentétes helyzetet idézzen elõ. A biztos ezért sürgette a felsõoktatásról szóló törvény tervezetének kiegészítését megfelelõ garanciális szabályokkal. (1213/J/2004) Akárcsak az elõzõ években, a biztosnak idén is fel kellett lépnie a videokamerával történõ megfigyelést és képrögzítést lehetõvé tenni kívánó törekvésekkel szemben. Az adatvédelmi biztos a Belügyminisztérium közjogi helyettes államtitkárának felkérésére vizsgálta a T/8985. számú törvényjavaslatot. A biztos álláspontja szerint a közterületen videokamerás megfigyelést csak hatósági személy végezhet, így a polgárõrök által technikai eszközzel végzett megfigyelés aggályos, nemkívánatos. (361/J/2004) Hasonló megfontolások alapján utasította el a biztos a polgári biztonságvédelmi tevékenység, és információgyûjtés, valamint a védelmi kötelezettség törvényi szabályozásának koncepciójáról szóló kormányelõterjesztésben szereplõ, hasonló elképzeléseket. (394/J/2004) Számos törvény írja elõ különféle névjegyzékek közzétételét. Továbbra is sok olyan állampolgári panasz érkezik, amely azt kifogásolja, hogy élelmes vállalkozók az állami szervek internetes honlapján hozzáférhetõ névjegyzékeket az eredeti adatkezelési céltól eltérõen közvetlen üzletszerzési célra használnak fel, ezért az adatvédelmi biztos minden, névjegyzék közzétételével kapcsolatos jogszabály tervezetének véleményezése alkalmával felhívja a szabályozás elõkészítéséért felelõs szakminiszter figyelmét arra, hogy a névjegyzékkel együtt a személyes adatok jogszerû felhasználására vonatkozó felhívást is tegyenek közzé, továbbá a közzététel módját úgy válasszák meg, hogy az „ne csábítson” a jogellenes felhasználására. (811/J/2004, 1213/J/2004) Jogi szabályozási kezdeményezések

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes